title: Geissenklösterle (arula)
text: Geissenklosterle arula tir tela lolentefa ke baroya arula ke Ach krant. Kolanixo ke betsa vatalteon tigir, vwon ice 60 m- vamoe titak ke krant. Ostik nelkafa galza atitsumuyur. Rawopafa kowedira koe lirkiskafa darka vakrile galza zo sopuyud. Uzif plor riyunaf gu fultey zo kosmayar voxe men al zo kojoxar. Aneyasik malyedad da bat plor vas kotunon videweyesi seri jontikote co ruldayar. Bata rawopafa muka gu rekola wali Milgaf Lekeraporugal ( pilkovon ke Moustier Sare ) is Mialukraporugal co zo royofted.